Ombygningen av Hampden Park fikk et etterspill. En strid om betalingen av hovedentreprenøren brakte Queen's Park i store økonomiske vanskeligheter, og i mars 2000 var klubben nær ved å gå konkurs. Men klubben ble reddet, og det kom i stand en avtale om at det skotske fotballforbundet skulle leie Hampden Park i 20 år (med opsjon på ytterligere 20 år), mens klubben beholdt eierskapet til banen.